open-index/open-wikipedia-markdown huggingface dataset:
Sófora

thumb|Flores, detalle
thumb|Froitos monoliformes inmaturos.

A **sófora** (***Styphnolobium japonicum***; sin. *Sophora japonica*), tamén coñecida coma sófora do Xapón, árbore do mel, árbore dos pagodes, ou falsa acacia do Xapón, é unha árbore leguminosa, oriúnda do leste de Asia (principalmente da China que foi introducida no Xapón. É unha popular árbore caducifolia ornamental en Europa e nas Américas, especialmente polas flores brancas que bota a finais do verán; sendo unha floración máis serodia do que as outras árbores.

É, xunto coa *Robinia pseudoacacia* e a *Gleditsia triacanthos*, unha da tres «falsas acacias» plantadas nas vilas e cidades, especialmente dispostas en ringleiras nas rúas e parques.

## Xéneros *Sophora* vs. *Styphnolobium* 
Ambos os dous xéneros están na subfamilia Faboideae na familia das leguminosas Fabaceae, formalmente hai sinonimia entre ambos os dous xéneros. Mais as especies de *Styphnolobium* difiren de *Sophora* por teren perdido a súa habilidade de facer simbiose coas bacterias fixadoras de N *Rhizobium* nas súas raíces. E difiren do xénero relacionado *Calia* por seren caducifolias e teren as flores axilares, non terminais, en acios pénsiles.

## Descrición 
Ten fuste erecto, con semellanza á falsa acacia, introducida en Europa polo século XVIII, medra amodo de 5 a 10 m de altura, porte elegante, tronco con casca engurrada segundo liñas tortas, pólas de exemplares máis novas, son verde-brillante, as follas pinnado-compostas de 4 a 10 folíolos con peluxe, oval-lanceoladas, agudas, verde-escuras superiormente e glauco polo envés, marxes enteiras e nervaduras que se prolongan até o ápice, con fermosas flores estivais de delicado recendo, cores branco-cremosas, reunidas en acios formando grandes feixes terminais de até 25&nbsp;cm, posúen un cáliz acampanado con 5 dentes, e unha corola con carena arrodeado de 2 pétalos algo separados, 10 estames ceibos, ovario supero. O froito é un legume indehiscente, de 3–6&nbsp;cm de longo, carnoso, de cor verde-vítreo cando é inmaturo, e que se vira arroibado e engurrado cando vai chegando, a xeito de rosario (monoliforme) polas numerosas constricións que separan as sementes (en número de 1 a 6), que teñen forma de ovo ou ril, centimétricas, lisas e de cor parda moi escura, practicamente negra. Dito froito aínda non está chegado e fica na árbore cando este último xa perdeu a follaxe a comezos do inverno, caendo algo despois.

Comporta numerosas variedades hortícolas, como por exemplo a *Styphnolobium japonicum* cv. Pendula. que atopamos no pazo de Lourizán.

## Distribución 
Especie orixinaria do leste de Asia, plantada na maioría das cidades, lugares habitados, bermas e beirís das estradas e lugares ruderalizados.

## Táxones infra específicos 
Non hai que sexan aceptados/válidos

## Notas 
* *Sophora japonica* 'Pendula' en Trees by Scientific Name, Environmental Horticulture, University of Florida

## Véxase tamén 
### Ligazóns externas
Quique Fornos

**Enrique "Quique" Fornos Domínguez**, nado nas Pontes o 1 de xaneiro de 1997, é un futbolista galego. Xoga de central na Cultural Leonesa, da Primeira División RFEF.

## Traxectoria 
Comezou nas categorías inferiores do CD As Pontes, ata que en 2010 foi fichado polo Deportivo da Coruña para a súa canteira. Tras avanzar nos equipos cadete e xuvenil branquiazuis, debutou co Fabril na Terceira División o 1 de setembro de 2013, xogando como titular na vitoria ante o Cultural Areas no Mundo do Fútbol (2–1), na primeira xornada do campionato.

Só uns días despois, o 11 de setembro, con tan só 16 anos, debutou da man de Fernando Vázquez co primeiro equipo do Deportivo da Coruña, nun partido de Copa do Rei contra o Córdoba CF (1–1) no que tras unha prórroga os coruñeses lograron o pase á seguinte rolda nunha quenda de penaltis na que se lanzaron 28 penaltis (12–13). Durante as seguintes tres tempadas compaxinou partidos no equipo xuvenil con partidos no Fabril, subindo definitivamente ao filial na tempada 2016/17, ao remate da cal o equipo logrou o ascenso a Segunda B. Militou dous anos máis no Fabril, xogando no primeiro deles unha fase de ascenso a Segunda e vivindo tamén un descenso ao ano seguinte.

O 15 de abril de 2019, logo de confirmarse o descenso matemático do Fabril a Terceira División, rescindiu o seu contrato para incorporarse de inmediato á disciplina do Racing de Ferrol, en Terceira. Co equipo ferrolán xogou os últimos partidos da tempada, acadando o primeiro posto do grupo e conseguindo o ascenso a Segunda B tras vencer na promoción ao Real Jaén.

Militou os dous seguintes anos na Segunda B e a continuación outros dous na nova Primeira División RFEF. Na tempada 2022/23 proclamouse campión da categoría, contribuíndo con 18 partidos e un gol ante o Linares Deportivo, e conseguiu así un ascenso a Segunda que o Racing non lograra dende facía unha década e media. Con todo, tralo ascenso o club comunicoulle de xeito inesperado que non contaban con el para a vindeira tempada, a pesar de ter un ano máis de contrato.

### Selección galega 
dereita|miniatura|Quique Fornos coa selección galega (2024).
Foi convocado pola selección galega para o partido contra Panamá disputado no Estadio de Balaídos o 31 de maio de 2024, que finalizou con derrota (0–2).

## Palmarés 
;Fabril
* **Terceira División (1):** 2016/17.

;Racing de Ferrol
* **Primeira División RFEF (1):** 2022/23.

## Notas 
## Véxase tamén 
### Ligazóns externas 
* Datos do xogador en lapreferente.com
Filgueiro

O topónimo **Filgueiro** pode referirse a:

;En Galiza
***Filgueiro**, lugar da parroquia de Martín, no concello de Bóveda;
***Filgueiro**, lugar da parroquia de Cando, no concello de Outes;
***Filgueiro**, lugar da parroquia de San Vitoiro de Ribas de Miño, no concello do Saviñao.

## Véxase tamén
### Outros artigos
***Filgueiroa**, lugar da parroquia de Donramiro, no concello de Lalín.
Kathryn Bigelow

**Kathryn Ann Bigelow**, nada o 27 de novembro de 1951 en San Carlos, California é unha directora de cine estadounidense.

## Traxectoria 
Estudou no San Francisco Art Institute de onde marchou a Nova York, graduándose na Universidade de Columbia. Debutou no cinema con *The Loveless*, en 1982, codirixida por Monty Montgomery.

Tres películas de acción, *Aceiro azul*, *Chámanlle Bodhi* e *Strange Days* déronlle recoñecemento como autora.

En 2002 dirixiu *K-19: The Widowmaker*, que non foi un éxito comercial e tivo críticas diversas. A súa seguinte película foi *En terra hostil*, coa que gañaría numerosos premios que rematarían co Óscar ó mellor director, converténdose na primeira muller en logralo. Ademais o filme gañou o Óscar ó mellor filme, superando a *Avatar*, dirixida por quen foi o seu marido entre 1989 e 1991, James Cameron.

Tras esta dirixiu *Zero Dark Thirty*, dramatización da busca de Osama bin Laden.

## Obra 
* 1982 - *The Loveless*
* 1987 - *Near Dark*
* 1990 - *Aceiro azul*
* 1991 - *Chámanlle Bodhi*
* 1995 - *Strange Days*
* 1990 - *The Weight of Water*
* 2002 - *K-19: The Widowmaker*
* 2009 - *En terra hostil*
* 2012 - *Zero Dark Thirty*

## Notas 
## Véxase tamén 
### Ligazóns externas 
*
Candidatura de Madrid aos Xogos Olímpicos de 2020

A **candidatura olímpica de Madrid 2020** foi o intento por parte da cidade de Madrid para resultar elixida polo Comité Olímpico Internacional (COI) como cidade anfitrioa dos Xogos Olímpicos de 2020. Madrid é unha das grandes cidades europeas que nunca albergaron uns Xogos, e esta candidatura converteuse na cuarta vez, e terceira consecutiva, que Madrid postulábase como candidata a organizar unha olimpíada.

Finalmente, o día 7 de setembro de 2013 foi descartada na primeira rolda de votación do COI. Durante a elección das dúas cidades finalistas, empatou con Istanbul en número de votos, polo que se realizou un desempate no que a cidade turca gañou, polo que Madrid foi eliminada, resultando vencedora a candidatura de Tokyo.

## Notas 
## Véxase tamén 
### Outros artigos 
* Candidatura de Madrid aos Xogos Olímpicos de 2012
* Candidatura de Madrid aos Xogos Olímpicos de 2016

### Ligazóns externas 
* Sitio oficial da candidatura de Madrid 2020
José Luis Méndez Pascual

**José Luis Méndez Pascual**, chamado **Lis Méndez**, nado na Coruña o 13 de xaneiro de 1972, é un empresario galego.

## Traxectoria 
Licenciado en dereito, a súa traxectoria empresarial veu da man do seu pai. Fillo do tamén empresario José Luis Méndez López, daquela conselleiro delegado de Caixa Galicia, comezou a ascender nos postos da empresa presidida polo pai. Primeiro como subdirector xefe da asesoría xurídica da entidade, e como secretario de Softgal, a empresa de software do grupo Caixa Galicia, e posteriormente como conselleiro delegado da Corporación Caixa Galicia, posto para o que o nomea seu pai, e dende o que administraba as participacións industriais de Caixa Galicia.

Coa crise de 2008, ao caer o seu pai en desgraza e ser apartado de Caixa Galicia, Lis Méndez tamén houbo de saír da entidade.
Yago Méndez

**Yago Méndez Pascual**, nado na Coruña en 1973, é un empresario galego

## Traxectoria
Fillo do empresario e banqueiro José Luis Méndez López, desenvolveu a súa traxectoria empresarial inicialmente á sombra do pai. Foi nomeado por el director de empresas de Caixa Galicia, onde o pai era director xeral, e posteriormente da inmobiliaria Astroc, con sede na Comunidade Valenciana. En representación dos intereses de Caixa Galicia foi nomeado conselleiro en Pescanova en 2006. Coa crise económica de 2008, José Luis Méndez foi apartado de postos nas novas entidades e canda el foron destituídos tamén os seus dous fillos, Yago e José Luis Méndez Pascual. Porén, Yago Méndez revalidou en 2011 o seu posto de conselleiro en Pescanova. En 2013 foi nomeado conselleiro da firma Amper.
Mega (cadea de televisión de Chile)

A **Red Televisiva Megavisión S.A.** ou simplemente **Mega** é unha rede de televisión privada chilena creada no ano 1990. O propietario da canle de televisión é o Grupo Bethia. O seu slogan actual é *Cambia contigo*.

## Difusión
A canle ofrece programación en castelán, dispoñible en todo Chile a través da maioría dos operadores de cable e televisión.

## Actuales programas 
* *Ahora Noticias* (2013-) (telejornalismo), presentado por Soledad Onetto, José Luis Reppening, Catalina Edwards e José Antonio Neme.
*  *Morandé con Compañía* (2001-) (show de variedades), presentado por Kike Morandé.
*  *Mucho gusto* (2001-) (programa matutino), presentado por Luis Jara e Katherine Salosny.
*  *SpongeBob SquarePants* (Bob Esponxa) (deseño)
*  *The Fairly OddParents* (Os Padriños Máxicos) (deseño)
*  *Más vale tarde* (Mega, 2013-presente) (late show), presentado por Álvaro Escobar.
*  *¿Qué culpa tiene Fatmagül?* (Kanal D, 2010-2012) (serie) (2014-2015), con Beren Saat.
* *La malquerida* (Televisa, 2014) (telenovela) (2014-2015), con Victoria Ruffo, Christian Meier, Ariadne Díaz e Guillermo García Cantú.
*  *La Gata* (Televisa, 2014) (telenovela) (2014-2015), con Maite Perroni e Daniel Arenas.
*  *Amor a prueba* (Mega, 2014-presente), presentado por Karla Constant.
*  *Ezel* (atv, 2009-2011) (serie) (2014-).

## Programas anteriores 
* *Las Mil y Una Noches* (Kanal D, 2006-2009) (serie) (2014-2015).
*  *Caso Cerrado* (Telemundo) (Talk show) (2009-2014)
*  *A corazón abierto* (RCN Televisión) (serie) (2014).
* *Lo que la vida me robó* (Televisa, 2013-2014) (telenovela) (2014).
*  *Secreto a voces* (Mega, 2011-2014).

## Véxase tamén 
### Ligazóns externas
* Páxina web oficial de Mega
Chapeu

O termo **chapeu** pódese referir a:

* **Chapeu**, peza de vestir para cubrir a cabeza, sombreiro, pucho.
* **Chapeu**, en micoloxía, a parte superior do aparato esporífero de certos fungos, píleo.
Lamela (micoloxía)

[miniatura|Láminas de *[Russula emetica*.]]

En micoloxía, as **lamelas**, (do latín ***lamella***), son as estruturas laminares existentes baixo o chapeu dalgúns cogomelos, cuxa función é actuar como himenóforos no corpo frutífero do fungo. Ë a estrutura máis frecuente, mais non exclusiva, nos agáricos (cogorda). Conforme se van estudado con máis detalle, téñense descuberto máis especies de fungos que exhiben himenios a xeito de láminas, ao tempo que se olla que non todos os membros da orde Agaricales as levan. Non está claro se este é un caso de evolución converxente (é dicir, se as estruturas con láminas evolucionaron afastadas) ou conxunta.

Outros grupos de cogomelos con lamelas son:
* Xéneros *Russula* e *Lactarius* da orde Russulales.
* Varios xéneros na orde Boletales, incluíndo *Paxillus*, *Gomphidius* *Chroogomphus*, *Tapinella atrotomentosa*, *Hygrophoropsis aurantiaca*.

## Morfoloxía 
Morfoloxicamente, as lamelas poden clasificarse en diferentes tipos, segundo a forma na que se unen co esteo:

Ficheiro:Free_gills_icon2.svg|Ceibas
Ficheiro:Adnexed_gills_icon2.svg|Adnexas
Ficheiro:Adnate_gills_icon2.svg|Ligadas ou adnatas
Ficheiro:Decurrent_gills_icon2.svg|Decorrentes
Ficheiro:Subdecurrent gills icon2.svg|Subdecorrentes
Ficheiro:Emarginate_gills_icon2.svg|Escotadas
Ficheiro:Seceding gills icon2.svg|Afastadas
Ficheiro:Sinuate gills icon2.svg|Sinuosas 

Segundo a forma na que se distribúen so a superficie do chapeu, as lamelas poden definirse coma:

Ficheiro:Lamelle_biforcate.svg|bifurcadas
Ficheiro:Lamelle ramificate.svg|ramificadas
Ficheiro:Lamelle anastomosate.svg|anastomosadas
Ficheiro:Lamelle con lamellule.svg|con lamelas parciais
Ficheiro:Lamelle fitte.svg|apertadas
Ficheiro:Lamelle spaziate.svg|afastadas

Ollar a súa forma, a súa cor, o seu espazado ou como se unen ao esteo axuda á identificación do exemplar. A súa cor pode ser orientativa da cor das esporas do fungo.

## Notas 
## Véxase tamén 
### Ligazóns externas 
* IMA Mycological Glossary: Gill
Juan Manuel Urgoiti

**Juan Manuel Urgoiti López de Ocaña**, nado en Madrid o 16 de novembro de 1939, é un empresario e filántropo español residente en Galicia.

## Traxectoria 
Licenciado en Dereito pola Universidade Complutense de Madrid, comezou a súa carreira empresarial no Banco de Vizcaya en 1962. Medrou nos postos do banco e pasou a finais da década dos setenta a ser director xeral da entidade, despois conselleiro director xeral (1984) e despois conselleiro delegado en 1986. Dous anos despois o Banco de Vizcaya desaparece ao fusionarse co Banco de Bilbao e pasa a ser conselleiro delegado da entidade resultante, o Banco Bilbao Vizcaya.

A comezos da década dos noventa abandona a entidade bancaria vasca e inicia un periplo por cargos de responsabilidade noutras empresas financeiras, como o Ahorrobank, o Banco de Crédito Canario ou o Banco Occidental, así como de firmas do sector farmacéutico, como Laboratorios Delagrange ou Antibióticos SA. Pero tamén neses anos empeza a súa relación con Galicia ao ser nomeado conselleiro independente de Inditex en 1993, posto para o que foi revalidado pola xunta xeral de accionistas da entidade en catro ocasións, a última delas en 2010.

A súa conexión con Galicia continuou nos seguintes anos, pois foi designado presidente do Banco Gallego, vicepresidente da eléctrica Acciona, presidente da Fundación Gaiás-Cidade da Cultura e da Fundación José Antonio de Castro. En 2013 foi designado presidente de Pescanova no marco da forte crise da entidade viguesa.

## Recoñecementos 
* Gran Cruz do Mérito Civil
* Comandante da Orde do Imperio Británico.

## Notas
A Fontaíña, Remesar, Bóveda

**A Fontaíña** é un lugar da parroquia de Remesar no concello lugués de Bóveda, na comarca de Terra de Lemos. Segundo o IGE, en 2024 tiña 6 habitantes (3 homes e 3 mulleres).

## Lugares e parroquias 
### Lugares de Remesar 
### Parroquias de Bóveda 
## Notas 
## Véxase tamén 
### Outros artigos 
*Lugares de Bóveda
Anel (micoloxía)

[miniatura|right|No [Píleo (micoloxía)|pé do cogomelo *Gymnopilus junonius* pode verse un anel.]]

En micoloxía, un **anel** (do latín ***annulus***) é a estrutura anular que se pode atopar ás veces no estipe (pé) dalgúns cogomelos. O anel representa o resto que fica do veo parcial, despois de crebar para expor as lamelas ou outro tipo de superficie expositora das esporas. O anel pode ser groso e membranoso ou pode ser coma unha arañeira. Este último tipo de anel é denominado *cortina*. Os aneis poden ser persistentes, ficando coma unha característica notábel dos fungos maduros, ou poden desaparecer logo trala saída do cogomelo, deixando se cadra un pequeno resto sobre o estipe denominado "zona anular". Para especies comestíbeis de cogomelos, esta zona é amplamente considerada como a máis saborosa.

Os aneis presentan diversas formas que poden ser importantes na identificación do fungo. A seguir indícanse as máis características:
* Pendurado: colgando ou a xeito de faldra.
* En forma de campá: estendéndose cara a fóra dende o estipe.
* Envaiñado: aberto cara a arriba arredor do estipe.

## Véxase tamén 
### Ligazóns externas 
* Glosario de micoloxía: Annulus
Ourille

Como topónimo **Ourille** pode referirse a:

;En Galiza
***Ourille**, parroquia do concello de Verea;
****Ourille de Arriba**, lugar de dita parroquia;
***Ourille**, lugar da parroquia de Remesar, no concello de Bóveda;
***Ourille**, lugar da parroquia de Taragoña, no concello de Rianxo;
***Tourille**, lugar da parroquia de Veiga, no concello da Bola.
Volva (homónimos)

O termo **volva** pode referirse a: 

* **Volva**, en micoloxía, estrutura en forma de cunca localizada na base dos cogomelos dalgúns fungos.
* ***Volva***, un xénero de moluscos. 
* **Völva**, sacerdotisa da mitoloxía escandinava e entre as tribos xermanas.

## Véxase tamén 
* Vulva (parte externa do aparello reprodutor dos mamíferos femininos)
* Valva
The Galley Slave

***The Galley Slave*** é un filme mudo estadounidense dirixido por J. Gordon Edwards e protagonizada por Theda Bara. Baséase na obra homónima de Bartley Campbell, e o guión do filme foi escrito por Clara S. Beranger. *The Galley Slave* está considerado un filme perdido.

## Personaxes 
* Theda Bara como Francesca Brabaut
* Stuart Holmes como Antoine Brabaut
* Claire Whitney como Cecil Blaine
* Lillian Lawrence como Mrs. Blaine
* Jane Lee como Dolores
* Ben Hendricks Sr. como Mr. Blaine
* Hardee Kirkland como Baron La Bois
* Henry Leone
* A. H. Van Buren

## Notas 
## Véxase tamén 
### Ligazóns externas 
*
Penacova

Como topónimo **Penacova** pode referirse a:

;En Galiza:
***Penacova**, lugar da parroquia de Remesar, no concello de Bóveda;
***Penacova**, lugar da parroquia dos Ánxeles, no concello de Melide;
***Penacova**, lugar da parroquia de Navallos, no concello da Ribeira de Piquín.

;Fóra de Galiza

;En Portugal
***Penacova**, vila e concello do distrito de Coímbra;
****Penacova**, freguesía de dito concello;
***Penacova**, freguesía do concello de Felgueiras.

## Véxase tamén
### Outros artigos
Volva

[miniatura|right|200px|A volva é a parte con forma de cunca na base desta [amanita dos Césares (*Amanita caesarea*).]]

En micoloxía, a **volva** é unha membrana que envolve algúns fungos na primeira etapa do seu desenvolvemento e que, ao maduraren o aparato esporífero, creba e forma unha especie de saqueta de onde sae o pé. Esta estrutura ten forma de cunca e atópase na base dos corpos frutíferos dalgúns fungos. Procede dos restos da estrutura da que provén o veo universal. Esta característica é moi importante dende o punto de vista da identificación de cogomelos bravos, por mor de que é doada de ollar.

Dende o punto de vista taxonómico tamén é relevante, xa que case sempre que aparece, significa que o fungo pertence á familia das Amanitaceae. Isto ten tamén especial importancia debido ao elevado número de especies velenosas que pertencen a esta familia.

A volva preséntase a miúdo de xeito parcial, ou completamente soterrada no chan, e por isto, cómpre comprobar a súa presenza ou ausencia co fin de identificar o cogomelo. Intentar identificar o fungo unha vez se apañe do chan, sen saber se tiña ou non volva, pode levar a un erro fatal.

## Notas 
## Véxase tamén 
### Outros artigos
Veo (micoloxía)

222px|dereita

En micoloxía, o **veo** é unha das diversas estruturas que posúen os fungos, concretamente a delgada membrana que cobre o píleo e o talo dos cogomelos inmaturos.

Os veos poden ser clasificados en dúas categorías:
* Veo universal
* Veo parcial

## Notas 
## Véxase tamén 
### Outros artigos
Veo universal

[miniatura|Nesta imaxe pódense apreciar dous exemplares de [carallán (*Phallus impudicus*) que aínda están no interior dos seus veos universais. A volva na base do cogomelo máis alto é o que fica do seu antigo veo universal.]]
[miniatura|As pintas brancas que se ollan sobre o chapeu destes espécimes de [rebentabois (*Amanita muscaria*) son restos do veo universal.]]

En micoloxía, o **veo universal** é unha estrutura que envolve todas ou a meirande parte das lamelas do fungo. Por exemplo, no caso do agárico *Agaricus bisporus*, cando o fungo aínda está inmaturo, momento no que podería parecer un fungato, está protexido por esta estrutura con forma de ovo. O veo finalmente crebará e espallará polo fungo crecente, mais xeralmente deixa evidencias da súa forma con algúns restos como a volva, unha estrutura con forma de cunca na base do estipe, así como restos sobre o chapeu ou píleo. Esta característica é moi importante dende o punto de vista da identificación de cogomelos bravos, por mor a que é doada de ollar. Dende o punto de vista taxonómico tamén é relevante, xa que case sempre que aparece, significa que o fungo pertence á familia das Amanitaceae. Isto ten especial importancia por mor do elevado número de especies velenosas que pertencen a esta familia.

## Véxase tamén 
### Ligazóns externas 
* Glosario de termos relacionados coa micoloxía en Micología.net (en castelán) 
### Outros artigos
A Portaxe, Remesar, Bóveda

**A Portaxe** é un lugar da parroquia de Remesar no concello lugués de Bóveda, na comarca de Terra de Lemos. Segundo o IGE, en 2012 tiña 18 habitantes (8 homes e 10 mulleres).

## Lugares e parroquias 
### Lugares de Remesar 
### Parroquias de Bóveda 
## Notas 
## Véxase tamén 
### Outros artigos 
*Lugares de Bóveda
Carlos Reinaldo Pérez

**Carlos Reinaldo Pérez Enrique** ou simplemente **Carlos Pérez**, nado o 26 de outubro de 1971 na Habana (Cuba), é un xogador de balonmán de orixe cubano nacionalizado húngaro. Dende o 2013 xoga no Al Shamal qatarí.

## Traxectoria 
Carlos Pérez naceu na Habana (Cuba), e iniciouse na práctica do balonmán no Ciudad Habana, equipo no que militou ata 1997, ano no que asinou co MKB Veszprém KC de Hungría. No equipo húngaro xogou 16 anos e gañou 13 ligas húngaras, 12 copas húngaras e unha Recopa de Europa, e foi subcampión Liga de Campións da EHF en 2002, así como da Supercopa de Europa en 2002 e 2008. En febreiro de 2013 asinou co Al Shamal qatarí.

En 1999 obtivo a nacionalidade húngara, facendo o seu debut na selección húngara no 2002 fronte a Eslovenia. Xogou co combinado húngaro o Campionato do Mundo de 2003, onde demostrou as súas habilidades de tiro, finalizando o campionato como o máximo goleador da competición con 64 goles. Tamén ten sido seleccionado para o equipo *All-Star*.

A pesar das súas boas actuacións tivo que esperar 7 anos para poder disputar outro gran torneo, o Campionato do Mundo de 2011, no que o seu club só lle permitiu xogar 3 partidos, o seleccionador Lajos Mocsai reservouno para os partidos máis importantes, e máis tarde foi chamado para substituír a Péter Gulyás.

Foi galardoado co premio de Mellor Xogador de Balonmán Húngaro tres veces consecutivas entre 2003 e 2005, e outra vez en 2011.

O 9 de xuño de 2013, o MKB Veszprém KC retirou o dorsal número 10 no seu honor.

## Palmarés 
* **13 Ligas Húngaras:** 1998, 1999, 2001, 2002, 2003, 2004, 2005, 2006, 2008, 2009, 2010, 2011, 2012
* **12 Copas Húngaras:** 1998, 1999, 2000, 2002, 2003, 2004, 2005, 2007, 2009, 2010, 2011, 2012
* **1 Recopa de Europa:** 2008

## Notas 
## Véxase tamén 
### Ligazóns externas 
* Perfil de Carlos Pérez no sitio web oficial do MKB Veszprém KC
* [Estatísticas de Carlos Pérez en Worldhandball](https://web.archive.org/web/20120426183912/http://www.worldhandball.com/(S(54aj5hqid1nr3ee3nw1tfn45))/DesktopDefault.aspx?menuid=1371&frommode=frompeoplesearch&backsearch=true&upp=10&uap=1&userid=-1&peopleid=1034&referrermenuid=54&s=Perez)
Valva

O termo **valva** pódese referir a:
***Valva**, en zooloxía, cada unha das pezas duras e móbiles que forman a cuncha dos moluscos lamelibranquios e doutros invertebrados.
* **Valva**, en botánica, cada unha das divisións profundas nas que se abren as casulas dos legumes e de froitos secos e dehiscentes. 
* Cada un dos elementos móbiles que compoñen as **válvulas cardíacas**.
** **Valva mitral**, ou valva bicúspide
** **Valva tricúspide**
***Valva**, vila e *comune* italiana da da Provincia de Salerno.

## Véxase tamén 
### Outros artigos 
* Volva
* Vulva
A Estación, Teilán, Bóveda

**A Estación** é un lugar da parroquia de Teilán, no concello lugués de Bóveda, na comarca de Terra de Lemos.

## Toponimia
O topónimo **A Estación** é un hodónimo referido á presenza dunha estación de ferrocarril, a estación de Rubián, da liña León - A Coruña.

## Lugares e parroquias 
### Lugares de Teilán 
### Parroquias de Bóveda 
## Véxase tamén 
### Outros artigos 
*Lugares de Bóveda
Veo

O termo **veo** (*e aberto*) pódese referir a:
***Veo**, peza de tecido, xeralmente fino, coa que se cobre ou separa algo; por exemplo o que usan as mulleres para cubriren a cabeza e, en ocasións, a face (ex. veo de noiva). En sentido figurado: aquilo que impide a visión clara dunha cousa.

***Veo**, en micoloxía, é unha estrutura que cobre o píleo e o talo dos cogomelos inmaturos. Hai dúas clases:
****Veo universal**;
****Veo parcial**;
***Veo do padal**, en anatomía, zona muscular situada na parte posterior do padal que separa a cavidade bucal da farinxe;
***Veo umeral**, en relixión, pano que os eclesiásticos colocan sobre os ombreiros para algunhas cerimonias litúrxicas.

## Outros significados 
**Veo** (*e pechado*) ou **vío** pódese referir a:
* **Veo**, extremo superior do eixo do rodicio do muíño de auga, sobre o que se sostén a capa;
* **Veo**, peza que, ao xirala sobre si, produce á súa vez un movemento de rotación nun mecanismo co que está en comunicación, manubrio, manivela;
** **Veo de manivelas**;
* **Veo**, eixo onde se mete a canela no tear;
* **Veos**, varas longas e flexíbeis que se colocan arredor do palleiro.

## Expresións 
**Darlle ao veo*: falar moito e seguido

## Véxase tamén 
### Outros artigos 
* Vea
Sophie Scholl

**Sophia Magdalena Scholl**, máis coñecida como **Sophie Scholl**, nada o 9 de maio de 1921 e finada o 22 de febreiro de 1943 foi unha estudante e revolucionaria alemá, membro activo do grupo de resistencia non violento Rosa Branca contra a Alemaña nazi. Foi detida por alta traizón despois de ser descuberta distribuíndo panfletos contra a guerra na Universidade de Múnic xunto co seu irmán Hans. Como resultado disto, ámbolos dous foron executados na guillotina.

Dende os anos 1970, Scholl é considerada unha heroína alemá pola súa activa oposición contra o Terceiro Reich durante a segunda guerra mundial.

## Notas 
## Véxase tamén 
### Outros artigos 
* *Sophie Scholl – Die letzten Tage* (2005), filme baseado na súa vida.
### Bibliografía 
* Aretz, Bernd: *Sophie Scholl. Der Mut, sich selbst treu zu sein. Ein Lebensbild.* Neue Stadt Verlag, München 2013, ISBN 978-3-87996-987-6.
* Bald, Detlef: *„Wider die Kriegsmaschinerie“. Kriegserfahrungen und Motive des Widerstandes der „Weißen Rose“.* Klartext Verlag, Essen 2005, ISBN 3-89861-488-3.
* Beuys, Barbara: *Sophie Scholl. Biografie.* Carl Hanser Verlag, München 2010, ISBN 978-3-446-23505-2.
Sophie Scholl – Die letzten Tage

***Sophie Scholl – Die letzten Tage*** é un filme alemán dirixido por Marc Rothemund que se estreou no 2005.

Estreouse no Festival Internacional de Cinema de Berlín en febreiro de 2005 e gañou o Oso de Prata ó mellor director e o premio á mellor actriz para Julia Jentsch. Foi nomeado ó Óscar ó mellor filme en lingua non inglesa na 78ª edición dos premios.

## Sinopse 
Múnic, 1943. Mentres Hitler está en plena guerra en Europa, un grupo de estudantes universitarios recorren á resistencia pasiva como única vía efectiva para combater os nazis e a súa guerra. Nace así a "Rosa Branca", un movemento de resistencia cuxo obxectivo é a caída do Terceiro Reich. Sophie Scholl é a única muller do grupo. O 18 de febreiro, Sophie e o seu irmán Hans foron arrestados cando estaban distribuíndo panfletos na Universidade de Múnic.

## Personaxes 
## Galardóns e nomeamentos 
* 2005: Nomeado ó Óscar ó mellor filme en lingua non inglesa.
* 2005: Festival de Berlín: 2 Osos de Prata: Mellor director e actriz (Julia Jentsch).

## Notas 
## Véxase tamén 
### Outros artigos 
* Filmes de Alemaña propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar

### Ligazóns externas 
* 
* Ficha en AllMovie
* Ficha en BoxOfficeMojo 
* Ficha en Metacritic 
* Ficha en RottenTomatoes
Derrington-Francis

**Derrington-Francis Racing Team** foi un construtor de Fórmula 1 do Reino Unido. O equipo foi fundado por Stirling Moss, o ex xefe de mecánicos, Alf Francis e o axustador de motores Vic Derrington, adquiriron un vello coche ATS Tipo 100 despois do seu peche en 1963. O coche, chamado Derrington-Francis ATS polo equipo de fundadores, apareceu cun chasis de bastidor, unha curta distancia entre eixes e paneis de aluminio de forma cadrada.

O coche fixo o seu debut no Gran Premio de Italia de 1964, onde foi pilotado polo portugués Mario de Araujo Cabral Cualificou 19 na grella, Cabral loitou con Peter Revson e Maurice Trintignant na primeira parte da carreira, antes de que un problema no encendido forzarao a retirarse na volta 25. Cabral ía pilotar o coche en futuras carreiras, pero Dan Gurney danou o chasis nunha proba privada e o equipo non fixo máis aparicións en carreiras.

### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Ligazóns externas
Yoann Lemoine

**Yoann Lemoine**, nado o 16 de marzo de 1983 en Lión, é un director, deseñador gráfico e cantante francés. Os seus traballos máis notables son as direccións dos vídeos musicais de Katy Perry "Teenage Dream", de Taylor Swift "Back to December", de Lana Del Rey "Born to Die" e de Mystery Jets "Dreaming of Another World". O 2 de marzo de 2011, Woodkid lanzou o seu primeiro EP *Iron EP*, e o 18 de marzo de 2013, lanzou o seu primeiro álbum titulado *The Golden Age*

## Discografía 
### Álbums 
;como Woodkid

### EPs
;como Woodkid

### Sinxelos 
;como Woodkid

### Vídeos musicais 
## Notas
Frederik Peeters

**Frederik Peeters**, nado en Xenebra o 14 de agosto de 1974 é un creador de banda deseñada suízo.

## Traxectoria
Tras finalizar os seus estudos de comunicación visual en 1995, comeza a traballar como cartelista e ilustrador publicitario.

Comeza a publicar bandas deseñadas en 1997, coas que gaña premios para autores novos. Isto lévao a colaborar en diferentes revistas. (Bile Noire, Lapin, Le Drozophile, Spirou).
En 2001 publica a súa novela gráfica autobiográfica *Pílulas azuis* pola que acada recoñecemento xeral, sendo traducida a varias linguas. En 2003 comeza a publicación de dúas series: *Koma* e *Lupus*.

## Obra
*1997 - *Fromage confiture*
*1997 - *Brendon Bellard*
*2001 - *Les Miettes*
*2001 - *Pílulas azuis*
*2002 - *Constellation*
*2003 - *Koma*
*2005 - *Lupus*
*2009 - *Pachyderme*
*2010 - *Château de sable*
*2011 - *Aâma*

## Traducións 
* *Pílulas azuis* (2025). Tradución de Estela Villar Nogueira. Rinoceronte Editora.

## Notas 
## Véxase tamén
### Bibliografía 
* 

### Ligazóns externas
* Páxina oficial.
Eifelland

**Eifelland** foi un equipo alemán de Fórmula 1, o nome da empresa alemá de fabricación de caravanas propiedade de Guenther Hennerici. Guenther dono dun negocio caravanas moi exitoso viu unha gran posibilidade de facer publicidade do seu produto de caravanas. O nome Eifelland foi elixido polas montañas Eifel onde naceu Hennerici, que se atopan preto de Nürburgring.

Guenther tiña un irmán xemelgo Heinz, que perdera o seu brazo esquerdo na segunda guerra mundial. Guenther e Heinz estaban moi involucrados nas carreiras en xeral. A terceira esposa de Guenther Hannelore Werner foi unha exitosa piloto de Fórmula 2, e o neto de Heinz, Marc Hennerici foi un piloto moi exitoso. Heinz foi unha figura popular en todo Nürburgring ata a súa morte.

Guenther e Heinz eran uns apaixonados do vello estilo de carreiras e Guenther debe ser recordado como un dos pioneiros e visionarios dos modernos directores de carreiras alemás con todos os seus defectos .

Eifelland só participou no Campionato do Mundo da FIA de Fórmula Un na tempada . O seu piloto era o alemá Rolf Stommelen. Pero, os dous pronto sufriron desacordos.

O coche baseábase nun March 721 de Fórmula Un, redeseñado polo deseñador alemá Luigi Colani no seu típico estilo aerodinámico redondeado. O coche ofrecía unha toma de aire diante do condutor, guiando o aire ao redor da cabina para o motor. Un só espello retrovisor montouse xusto a dereita do condutor. Os problemas de temperatura, a carga aerodinámica e a fiabilidade significaron que o equipo tivo que substituír algúns dos deseños de Colani coas pezas orixinais de March.

## Resultados completos en Fórmula 1 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Ligazóns externas 
* F1 rejects article about the team
* Forix article
* Results from Formula1.com
Fist of Fury

***Fist of Fury*** (en mandarín *Jīng Wǔ Mén*, e en cantonés *Zing Mou Mun* 精武門) é un filme producido en Hong Kong dirixido por Lo Wei, que se estreou en 1972.

## Sinopse 
No Shanghai de 1908, Chen Zhen (Bruce Lee) é un estudante de artes marciais que, ó regresar á súa escola, descobre que o seu mestre finou. Trala insultante visita durante o funeral dos representantes dunha escola xaponesa de artes marciais, na cal son chamados “enfermos de Asia”, Chen failles unha visita á súa escola para facerlles tragar as súas verbas. Sentíndose aldraxados polos chineses, os xaponeses desatan unha espiral de violencia contra os chineses durante a cal descóbrese que en realidade o mestre morreu envelenado. Decidido a vingar a súa morte acabando con tódolos responsables, Chen emprende unha cruzada contra a escola xaponesa e o seu aliado ruso Petrov.

## Personaxes 
* Bruce Lee como Chen Zhen
* Nora Miao como Yuan Li'er
* Riki Hashimoto como Hiroshi Suzuki
* Robert Baker como Petrov
* Tien Feng como Fan Junxia
* Paul Wei como Wu En
* Feng Yi como Yoshida
* Lo Wei como Inspector Lo
* Wong Chung-shun como Tien
* Han Ying-chieh como Feng Guishi
* James Tien como Fan Jiaqi

### Especialistas 
* Maria Yi como Yen
* Lee Kwan como Hsu
* Tony Liu como Chin
* Chin San como Tung
* Jackie Chan
* Yuen Wah
* Yuen Biao
* Corey Yuen
* Lam Ching Ying
* Chan Wui-ngai
* Unicorn Chan
* Mars

## Véxase tamén 
### Ligazóns externas 
*
Splash (filme)

***Splash*** é un filme estadounidense dirixido por Ron Howard que se estreou en 1984. Está protagonizado por Tom Hanks, Daryl Hannah, John Candy, Eugene Levy e Dody Goodman. O filme foi nomeado ó Oscar ó mellor guión orixinal. A banda sonora orixinal foi composta por Lee Holdridge. Foi o primeiro filme polo estudio Touchstone Pictures de Disney.

## Sinopse 
Cando Allen Bauer (Tom Hanks) era aínda un neno, unha serea (Daryl Hannah) salvouno de morrer afogado. Vinte anos despois, no mesmo lugar, cae de novo ó mar e é rescatado outra vez pola mesma serea. Moi confuso polo sucedido, volve a Nova York, pero a sera está decidida a atopalo.

## Personaxes 
* Tom Hanks como Allen Bauer
* Daryl Hannah como Madison
* John Candy como Freddie Bauer
* Eugene Levy como Dr. Walter Kornbluth
* Dody Goodman como Mrs. Stimler
* Richard B. Shull como Dr. Ross
* Shecky Greene como Mr. Buyrite
* Bobby Di Cicco como Jerry
* Howard Morris como Dr. Zidell
* Patrick Cronin como Michaelson
* Jeff Doucette como Junior
* Royce D. Applegate como Buckwalter
* Tony Longo como Augie
* Nora Denney como Mrs. Stein
* Joe Grifasi como Manny
* Rance Howard como McCullough
* Lowell Ganz como Stan
* Babaloo Mandel como Rudy
* Clint Howard como Convidado á voda
* Lee Delano como Sarxento Leleandowski
* Migdia Chinea Varela como Wanda
* Eileen Saki como Dr. Fujimoto
* Jodi Long como Xornalista
* Bill Smitrovich como Ralph Bauer

## Galardóns e nomeamentos 
* 1984: Nomeado ó Oscar: Mellor guión orixinal.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Elisa e Marcela (homónimos)

**Elisa e Marcela** pode referirse a:

***Marcela Gracia Ibeas e Elisa Sánchez Loriga**, mestras galegas;
****Elisa e Marcela***, obra teatral da Panadaría (2018);
****Elisa e Marcela***, filme de Isabel Coixet (2019);
****Elisa e Marcelaː Amigas e amantes***, libro de Narciso de Gabriel (2019);
****Elisa e Marcela***, banda deseñada de Xulia Vicente (2020).
Iceage

**Iceage** é unha banda de punk rock dinamarquesa procedente de Copenhaguen. O grupo formouse no ano 2008 e ata a data leva publicados cinco álbums de estudio: *New Brigade* (2011), ''You're Nothing* (2013), *Plowing Into the Field of Love* (2014), *Beyondless* (2018), e *Seek Shelter'' (2021).

## Historia 
Iceage formouse no ano 2008 cando os membros da banda tiñas unha media de 17 anos de idade. O grupo asinou con Escho para publicar o seu 7" de estrea en 2009 e posteriormente ficharon polo selo Tambourhinoceros en Dinamarca e por Dais Records nos Estados Unidos. Despois disto asinaron coa discográfica What's Your Rupture? Records para lanzamentos internacionais e editaron o seu álbum de estrea, *New Brigade*, en xaneiro de 2011 in Dinamarca e o 21 de xuño dese ano nos Estados Unidos.

En febreiro de 2013 Iceage publicou o seu segundo álbum, ''You're Nothing*, tras fichar polo selo independente Matador Records. O terceiro disco do grupo, *Plowing Into the Field of Love*, editouse en outubro de 2014 tamén a través de Matador. Os tres álbums foron nomeados ao premio ao mellor álbum independente europeo da asociación IMPALA. 

Iceage lanzou o seu cuarto traballo, *Beyondless*, o 4 de maio de 2018 a través de Matador, e o seu quinto e derradeiro álbum ata a data, *Seek Shelter'', apareceu o 7 de maio de 2021. Foi o seu primeiro álbum traballando cun produtor externo (Sonic Boom de Spacemen 3) e o seu primeiro disco no que participou o guitarrista Casper Morilla, que se uniu á banda en 2019.

## Discografía 
## Notas 
## Véxase tamén 
### Ligazóns externas 
* Páxina oficial
Bernardo Bertolucci

**Bernardo Bertolucci**, nado en Parma o 16 de marzo de 1940, e finado en Roma o 26 de novembro de 2018, foi un director de cinema italiano.

## Traxectoria
Fillo dunha profesora e dun crítico de cinema e historiador da arte, comezou a escribir aos quince anos e axiña recibiu varios premios literarios. A profesión do seu pai axudouno na súa carreira, xa que despois de que este publicase a primeira novela de Pier Paolo Pasolini, o director contratou a Bertolucci como axudante no seu filme *Accattone*.

Pouco despois de abandonar a universidade sen rematar os seus estudos, dirixiu a súa primeira película, *La commare secca*, con guión do propio Pasolini. Bertolucci tiña tan só vinte e dous anos.

Os temas políticos e sociais están ben presentes na súa obra, desde a súa segunda película, *Prima della rivoluzione*.

Gañou recoñecemento internacional a partir dos seus seguintes filmes, o controvertido *O derradeiro tango en París* e *Novecento*, chegando a conseguir o oscar ao mellor director con *O derradeiro emperador*, biografía de Puyi.

## Obra
*1962 - *La commare secca* 
*1964 - *Prima della rivoluzione* 
*1965 - *La via del petrolio* 
*1966 - *Il canale* 
*1968 - *Partner* 
*1970 - *Il conformista* 
*1970 - *Strategia del ragno* 
*1971 - *La salute è malata* 
*1971 - *12 dicembre* 
*1972 - *O derradeiro tango en París* 
*1976 - *Novecento* 
*1979 - *A Lúa* 
*1981 - *La tragedia di un uomo ridicolo* 
*1984 - ''L'addio a Enrico Berlinguer* 
*1987 - *O derradeiro emperador* 
*1990 - *The Sheltering Sky* 
*1993 - *Little Buddha*
*1996 - *Stealing Beauty*
*1999 - *Besieged* 
*2003 - *The Dreamers* 
*2007 - *Io e te''

## Véxase tamén
### Ligazóns externas
*
Miloš Forman

**Miloš Forman** ou **Milos Forman**, nado en Čáslav (hoxe na República Checa) o 18 de febreiro de 1932 e finado en Warren (Connecticut) o 13 de abril de 2018 foi un director de cine estadounidense de orixe checoslovaca.

## Traxectoria 
Nado como **Jan Tomáš Forman**, a súa nai, Anna Švábová, era a dona dun hotel finada no campo de concentración de Auschwitz en 1944. Na súa infancia, Forman cría que o seu pai era Rudolf Forman, membro dun grupo antinazi, pero aos dezaseis anos descubriu que realmente era Otto Kahn, arquitecto xudeu.

Comezou a súa carreira como director con películas inscritas no Novo Cinema Checoslovaco. Trala invasión soviética de 1968 marchou aos Estados Unidos, nacionalizándose en 1977.

Os seus maiores éxitos foron *Alguén voou sobre o niño do cuco* e *Amadeus*, cos que gañou o oscar ao mellor director entre outros premios.

## Filmes 
* *Kdyby ty muziky nebyly* (1963)
* *Konkurs* (1963)
* *Černý Petr* (1964)
* *Lásky jedné plavovlásky* (1964)
* *A well paid walk* (1966)
* *Hoří, má panenko* (1967)
* *Liberándose* (1971)
* *Visions of Eight* (1973)
* *Alguén voou sobre o niño do cuco* (1975)
* *Hair* (1979)
* *Ragtime* (1981)
* *Amadeus* (1984)
* *Valmont* (1989)
* *The People vs. Larry Flynt* (1996)
* *Man on the Moon* (1999)
* ''Goya's Ghosts* (2006)
* *The Ghost of Munich'' (2011)

## Notas 
## Véxase tamén 
### Ligazóns externas 
*
Good Will Hunting

***Good Will Hunting*** é un filme estadounidense dirixido por Gus Van Sant que se estreou en 1997. Está protagonizado por Matt Damon, Robin Williams, Ben Affleck, Minnie Driver e Stellan Skarsgård.

## Sinopse 
Will é un rapaz rebelde cunha intelixencia abraiante, especialmente para as matemáticas. O descubrimento do seu talento por parte dos profesores suporanlle un dilema: seguir coa súa vida de sempre -un traballo doado, bos amigos, moitas cervexas e algunha liorta- ou aproveitar as súas grandes cualidades intelectuais nalgunha universidade. Só os consellos dun solitario e bohemio profesor o axudarán a se decidir.

## Personaxes 
* Matt Damon como Will Hunting
* Robin Williams como Dr. Sean Maguire
* Ben Affleck como Chuckie Sullivan
* Stellan Skarsgård como Profesor Gerald Lambeau
* Minnie Driver como Skylar
* Casey Affleck como Morgan O'Mally
* Cole Hauser como Billy McBride
* John Mighton como Tom
* George Plimpton como Dr. Henry Lipkin

## Galardóns e nomeamentos 
* 1997: 2 Oscars: Mellor guión orixinal, actor secundario (Robin Williams). 9 nomeamentos.
* 1997: Globos de Ouro: Mellor guión. 4 nomeamentos.
* 1997: National Board of Review: Premios Especial pola súa achega (Damon e Affleck).
* 1997: Screen Actors Guild: Mellor Actor secundario (Robin Williams) 4 nomeamentos.
* 1997: 2 Critics' Choice Awards: Mellor guión orixinal, artista revelación (Damon).
* 1998: Festival de Berlín: Oso de Prata - Logro individual sobresaínte (Matt Damon).

## Notas 
## Véxase tamén 
### Ligazóns externas 
* 
* Ficha en BoxOfficeMojo
Emeryson

**Emeryson** foi unha efémera escudaría de Fórmula 1 británico fundada por Paul Emery, George Emery e Alan Brown en 1930 e participou en varias ocasións na Fórmula 1 entre  e . Emeryson nunca logrou puntos no campionato, o mellor resultado foi un undécimo posto no Gran Premio do Reino Unido de 1962.

### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

### Equipo oficial 
 O campionato de construtores non se celebrou ata 1958

### Outros resultados dos coches Emeryson 
## Notas 
## Véxase tamén 
### Ligazóns externas
Behra-Porsche

"Behra-Porsche" foi un construtor de Fórmula Un que participou en catro grandes premios do campionato do mundo durante as tempadas de  e . Comezou e terminou dúas carreiras, ambas na tempada 1960, pero non logrou ningún punto no campionato.

Jean Behra foi un consagrado piloto de carreiras francés, que a finais dos anos 1950 era un habitual do paddock de Fórmula Un. Alcanzara éxito anteriormente na década co equipo Maserati, pero foi contratado a Scuderia Ferrari (Ferrari) para a tempada 1959. Malia súas obrigación con Ferrari, Behra encargou a Porsche construír un monopraza de Fórmula 2, tomando compoñentes do Porsche 718 'RSK'. O chasis do coche fora deseñado polo ex enxeñeiro Maserati Valerio Colotti, que posteriormente adaptouno para podelo utilizar cos compoñentes do 718 RSK. O vehículo foi nomeado "Behra-Porsche" e pintado na cor Azul Francia da patria do francés.

Tralo Gran Premio de Francia de 1959, Behra foi despedido do equipo de Ferrari tras un altercado co director do equipo. Isto significou, que Behra puido competir co seu propio Behra-Porsche no seguinte Gran Premio de Alemaña.

Logo da morte de Behra, o Behra-Porsche foi adquirido por Lloyd Casner para o equipo de Casner Motor Racing. A primeira das dúas saídas do Behra-Porsche en 1960 foi no Gran Premio da Arxentina o 7 de febreiro de 1960 pilotado por Masten Gregory (Estados Unidos), que terminou 12º na carreira, 4 voltas detrás do líder. Cara á segunda metade da tempada, Fred Gamble converteuse no último piloto en pilotar o Behra-Porsche nun Gran Premio do Campionato do Mundo. O Gran Premio de Italia, que destacou por un boicot dos tres equipos británicos, Gamble ocupou o décimo lugar. Foi o último a 9 voltas do gañador.

### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas
Bellasi

**Bellasi** foi unha escudaría de Fórmula 1 italiana, que competiu con nacionalidade Suíza. Participaron en 6 grandes premios durante a década de 1970.

Guglielmo Bellasi foi un dos fabricantes de automóbiles que estableceron a Fórmula 3 italiana a finais de década de 1960. O primeiro coche de F3 de Bellasi apareceu en 1966, na Scuderia Inter Corse pilotado polo propio Guglielmo Bellasi. Este coche tiña certo potencial, xa que terminou terceiro na carreira do Lago di Garda. Os coches F3 Ballasi apareceron de novo en 1967 con Bellasi e Sandro Angeleri pilotando ocasionalmente, en 1968 fixeron un esforzo máis concertado coa Scuderia Jolly Club correndo ata con catro coches para Angeleri, Piñeiro Mariella , Franco Conti e outros. O mellor resultado foi un quinto lugar con Mariella na Coppa Autodromo at Monza. Coches similares continuaron en 1969 con Georges Ferreira, Piñeiro Pica e Giorgio Pianta entre outros pilotos. Unha característica estraña do coche de 1969 era un radiador de auga montado atrás, co refrixerante quentado polos gases do escape.

Para 1970 o corredor suízo Silvio Moser encargou a Bellasi o deseño dun coche de Gran Premio para el. O Bellasi estaba listo para o Gran Premio dos Países Baixos en xuño, pero non se clasificou alí e nin de novo en Francia. O equipo non se molestou en ir ao Reino Unido porque non había diñeiro, logo doutro fracaso para cualificar en Alemaña, Moser finalmente apareceu na grella de saída do GP de Austria. O coche aguantou 13 voltas antes de avariarse, en Monza de novo non logrou cualificar. O coche volveu aparecer no Gran Premio da Arxentina en 1971, unha carreira non de campionato, correu polo Club Jolly. En setembro, o coche apareceu outra vez no GP de Italia e clasificouse, pero retirouse logo de só cinco voltas.

### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas